Explosive chemical

Explosive chemical, nai to explosive, ek reactive chij hae jisme dher potential energy hae aur jon ek dhamaaka ke cause kare hae jab iske achaanak me chhorraa jaae hae. Iske saathe chiraag (sparks) , garmii, awaaj aur pressure bhi bane hae.

Explosive material me jon taagat bandha hae, ii tiin chij hoe sake hae:
 chemical energy, jaise nitroglycerin
 pressurised gas jaise gas cylinder, aerosol can, nai to khaulte (boiling) ras (liquid)
 nuclear energy, jaise uranium-235 aur plutonium-239

Itihaas
Puraana jamaana se aagi waala hathyaar ke kaam me laawa jaae hae. Ii rakam ke hathyaar ke itihaas ke saathe baruud ke itihaas bhi hae. 9th century me Tang dynasty ke time, China ke chemist log amar (immortal) rahe ke dawai khojat rahin. Ii khojte ke time uu logan explode hoe waala karia powder, jon koila, saltpeter aur sulphur je banaa rahaa, ke 1044 me paain. 1161 talak Chaina log baruud ke explosive chemical ke ruup me 1161 me kaam me laawat rahin. Chaina log baruud ke baans (bamboo), nai to bronze tube se daagat rahin. Kabhi kabhi uu log, jinda chuuha ke explosive ke saathe daagat rahin jisse virod ke sipaahi log dar jaawat rahin aur gkorraa darae jaat rahin.

Karia podar se aur taagat waala explosive, nitroglycerin ke 1847 me banaawa gais rahaa. Kaaheki nitroglycerin ek liquid hae aur bahut unstable hae, 1863 me iske TNT se aur 1867 me dynamite se replace kar dewa gais rahaa. Ii duuno ke Alfred Nobel invent karis rahaa. Iske baad aur taagt waala C-4 aur PETN explosive ke banaawa gais hae.Ankony, Robert C., Lurps: A Ranger's Diary of Tet, Khe Sanh, A Shau, and Quang Tri, revised ed., Rowman & Littlefield Publishing Group, Lanham, MD (2009), p.73.

vibhag:E
vibhag:hathyaar